ปัญหา: ร้องเรียน เจ้าหน้าที่ฝ่ายพัฒนาชุมชนของสำนักงานเขตบางขุนเทียน เนื่องจากไม่ยอมรับฟังความคิดเห็นของประชาชนในเรื่องกรณีเงินโครงการพัฒนาชุมชนเข้มแข็ง โดยเจ้าหน้าที่อ้างแต่ระเบียบ แต่ไม่ยอมรับฟังปัญหาในการปฏิบัติจริงของผู้ร้อง และเมื่อมีการทำโครงการต่างๆ เสร็จสิ้นไปแล้ว ก็ไม่มีการทำแบบสอบถามสำรวจความคิดเห็นของประชาชนเลย อ้างอิงเลขที่รับแจ้ง W2H478 เมื่อวันที่ 14 มี.ค. 67 เจ้าหน้าที่ตอบกลับมาว่า สำนักงานเขตบางขุนเทียน โดยฝ่ายพัฒนาชุมชนและสวัสดิการสังคม ขอนำเรียนข้อเท็จจริงในประเด็นดังกล่าว ซึ่งมีรายละเอียด ดังนี้
การดำเนินงานตามโครงการชุมชนเข้มแข็งพัฒนาตนเองตามหลักปรัชญาเศรษฐกิจพอเพียง ปี 2567 เป็นโครงการที่สำนักพัฒนาสังคม กรุงเทพมหานคร ได้ดำเนินการเป็นแนวทางปฏิบัติของกรุงเทพมหานคร เพื่อบังคับใช้และให้ทุกสำนักงานเขตปฏิบัติตามแนวเดียวกัน โดยยึดตามกรอบกฎหมาย ข้อบังคับ หลักเกณฑ์ ระเบียบ และแผนงานที่สำนักพัฒนาสังคมเป็นผู้กำหนด ซึ่งหลักเกณฑ์ดังกล่าวไม่ได้อยู่ในอำนาจหน้าที่ของสำนักงานเขตบางขุนเทียนที่จะเข้าไปแก้ไข เปลี่ยนแปลง หรือกำหนดคุณลักษณะอย่างอื่นใดได้ การดำเนินงานโครงการชุมชนเข้มแข็งพัฒนาตนเองตามหลักปรัชญาเศรษฐกิจพอเพียง ปี 2567  ที่ฝ่ายพัฒนาชุมชนฯ ได้ดำเนินการไปนั้น เพื่อให้ขั้นตอนต่าง ๆ มีความโปร่งใส ความคุ้มค่าของงบประมาณ มีการดำเนินการที่มีประสิทธิภาพและประสิทธิผล ทั้งนี้ จะนำข้อท้วงติงของท่านดังกล่าว ไปสะท้อนสู่ปัญหาในการปฏิบัติ กรอบที่กำหนด หลักเกณฑ์ นโยบาย แผนงานที่กรุงเทพมหานครจะกำหนดในอนาคตต่อไป

ประชาชนแจ้งว่า ไม่พอใจการปฏิบัติงานของเจ้าหน้าที่ และไม่ยอมรับในคำตอบของเจ้าหน้าที่ ที่แจ้งให้กับประชาชนทราบ แต่ในการปฏิบัติงานจริงไม่ได้เป็นแบบนั้น จึงต้องการให้เจ้าหน้าที่มารับฟังความคิดเห็นของประชาชนและ ปรับปรุง แก้ไขอย่างตรงไปตรงมา
บ้านเลขที่: 164
ถนน: พระราม 2
จุดสังเกต: สำนักงานเขตบางขุนเทียน
เขต: บางขุนเทียน
#1555